(ສພຊ) ກຳມາທິການບັນດາເຜົ່າ ສະພາແຫ່ງຊາດ ໄດ້ຈັດກອງປະຊຸມປຶກສາ ຫາລືກ່ຽວກັບການປະເມີນຜົນການຈັດຕັ້ງ ປະຕິບັດກົດໝາຍ ແລະອອກນິ ຕິກຳລຸ່ມກົດໝາຍ ໃນຕອນເຊົ້າວັນທີ 6 ກໍລະກົດຜ່ານມາ ໂດຍການເປັນ ປະທານຂອງທ່ານ ນາງ ວັນເພັງ ແກ້ວນະຄອນ ຮອງປະທານກຳມາທິການ ດັ່ງກ່າວ; ເຂົ້າຮ່ວມມີຜູ້ຕ່ງໜ້າ ຈາກແນວລາວສ້າງຊາດ, ສະຫະພັນນັກ ຮົບເກົ່າ;
ເຂົ້າຮ່ວມມີຜູ້ຕ່າງໜ້າຈາກແນວລາວສ້າງຊາດ, ສະຫະພັນແມ່ຍິງ, ສູນກາງ ຊາວໜຸ່ມປະຊາຊົນປະຕິວັດລາວ, ແລະກະຊວງພາຍໃນ ພ້ອມດ້ວຍພະນັກງານພາຍໃນກຳມາທິການ ບັນດາເຜົ່າ.
ໃນກອງປະຊຸມ, ຜູ້ຕາງໜ້າຈາກພາກສ່ວນຕ່າງໆ ໄດ້ຜັດປ່ຽນກັນລາຍງານກ່ຽວກັບ ການຈັດຕັ້ງ ປະຕິບັດກົດໝາຍ ແລະນິຕິກຳລຸ່ມກົດໝາຍ ຂອງຕົນຮັບຜິດຊອບ ທັງຍົກໃຫ້ເຫັນຂໍ້ສະດວກ ແລະຂໍ້ຫຍຸ້ງຍາກ ໃນການຈັດຕັ້ງປະຕິບັດ; ພ້ອມນັ້ນ, ຍັງໄດ້ປະກອບຄຳຄິດຄຳເຫັນ ແລະແລກປ່ຽນຮ່ວມກັນ ຢ່າງກົງໄປກົງມາ ໂດຍສະເພາະແມ່ນສະເໜີໃຫ້ມີ ການປັບປຸງ, ສ້າງກົດໝາຍ ແລະຍົກນິຕິກຳລຸ່ມກົດໝາຍຕ່າງໆ ມີຄວາມສອດຄ່ອງ ແລະແທດເໝາະກັບຕົວຈິງ.
(ນາງ ປາກາລັກ ພົມມີໄຊ)